stanford-oval/wikipedia huggingface dataset:
รายชื่อแหล่งมรดกโลกในยุโรปเหนือ
สวีเดน

บทความหลัก: รายชื่อแหล่งมรดกโลกในประเทศสวีเดน
2534/1991 – เขตพระราชฐานดรอตต์นิงฮอล์ม
2536/1993 – บีร์กาและฮูฟโกร์เดน
2536/1993 – โรงถลุงเหล็กเองเงลส์แบรย์
2537/1994 – ภาพแกะสลักหินในทานุม
2537/1994 – สกุกส์ชืร์กูโกร์เดน
2538/1995 – เมืองแฮนซีแอติกแห่งวีสบือ
2539/1996 – หมู่บ้านโบสถ์แห่งกัมเมลสตาด ลูเลโอ
2539/1996 – พื้นที่ลาโพเนียน
2541/1998 – ท่าเรือของกองทัพเรือแห่งคาร์ลสครูนา
2543/2000 – ภูมิทัศน์เกษตรกรรมของเออลันด์ตอนใต้
2543/2000 – ไฮโคสต์ / หมู่เกาะควาร์เกน  (ร่วมกับฟินแลนด์)
2544/2001 – พื้นที่ทำเหมืองเกรตคอปเปอร์เมาน์เทนในฟาลุน
2547/2004 – สถานีวิทยุกรีเมตอน วาร์แบรย์
2548/2005 – ส่วนโค้งภูมิมาตรศาสตร์ชตรูเวอ  (ร่วมกับเบลารุส เอสโตเนีย ฟินแลนด์ ลัตเวีย ลิทัวเนีย มอลโดวา นอร์เวย์ รัสเซีย และยูเครน)
2555/2012 – บ้านไร่ที่ได้รับการตกแต่งแห่งเฮลซิงลันด์
เอสโตเนีย

บทความหลัก: รายชื่อแหล่งมรดกโลกในประเทศเอสโตเนีย
2540/1997 – ศูนย์กลางประวัติศาสตร์ (เมืองเก่า) ทาลลินน์
2548/2005 – ส่วนโค้งภูมิมาตรศาสตร์ชตรูเวอ  (ร่วมกับเบลารุส ฟินแลนด์ ลัตเวีย ลิทัวเนีย มอลโดวา นอร์เวย์ สวีเดน รัสเซีย และยูเครน)
ไอซ์แลนด์

บทความหลัก: รายชื่อแหล่งมรดกโลกในประเทศไอซ์แลนด์
2547/2004 – อุทยานแห่งชาติซิงก์แว็ตลีร์
2551/2008 – ซืร์ตเซย์
2562/2019 – อุทยานแห่งชาติวาหต์นาเยือกึตล์ - ธรรมชาติเชิงพลวัตของไฟและน้ำแข็ง
หมายเหตุและอ้างอิง

↑  World Heritage List, UNESCO World Heritage Sites official sites.
↑  เดนมาร์กมีแหล่งมรดกโลกทั้งสิ้น 11 แห่ง ประกอบด้วยแหล่งมรดกโลกทางวัฒนธรรม 8 แห่ง และแหล่งมรดกโลกทางธรรมชาติ 3 แห่ง
แหล่งข้อมูลอื่น

(อังกฤษ) Denmark - UNESCO World Heritage Centre
(อังกฤษ) Norway - UNESCO World Heritage Centre
(อังกฤษ) Finland - UNESCO World Heritage Centre
(อังกฤษ) Latvia - UNESCO World Heritage Centre
(อังกฤษ) Lithuania - UNESCO World Heritage Centre
(อังกฤษ) Sweden - UNESCO World Heritage Centre
(อังกฤษ) Estonia - UNESCO World Heritage Centre
(อังกฤษ) Iceland - UNESCO World Heritage Centre
| ด ค กรายชื่อแหล่งมรดกโลก |
| --- | --- | --- |
| ที่ตั้ง |  ยุโรป ตะวันตก  ตะวันออก  ใต้  เหนือ  อเมริกา เหนือ  กลาง  แคริบเบียน  ใต้  เอเชีย ตะวันตก  ตะวันออก  ตะวันออกเฉียงใต้  ใต้  เหนือและกลาง  รัฐอาหรับ  แอฟริกา  โอเชียเนีย  |  |
| บทความที่เกี่ยวข้อง |  แหล่งมรดกโลกที่กำลังตกอยู่ในภาวะอันตราย  อดีตแหล่งมรดกโลก  คณะกรรมการมรดกโลก  |  |
 แหล่งมรดกโลก  มรดกภูมิปัญญาทางวัฒนธรรม  ความทรงจำแห่งโลก  ภูมิทัศน์วัฒนธรรม 
| ด ค กรายชื่อแหล่งมรดกโลกในทวีปยุโรป |
| --- | --- | --- |
| เหนือ |  เดนมาร์ก  นอร์เวย์  ฟินแลนด์  ลัตเวีย  ลิทัวเนีย  สวีเดน  เอสโตเนีย  ไอซ์แลนด์  |  |
| ตะวันตก |  เนเธอร์แลนด์  เบลเยียม  ฝรั่งเศส  เยอรมนี  ลักเซมเบิร์ก  สวิตเซอร์แลนด์  สหราชอาณาจักร  ออสเตรีย  ไอร์แลนด์  |  |
| ตะวันออก |  เช็กเกีย  บัลแกเรีย  เบลารุส  โปแลนด์  มอลโดวา  ยูเครน  รัสเซีย  โรมาเนีย  สโลวาเกีย  ฮังการี  |  |
| ใต้ |  กรีซ  โครเอเชีย  ซานมารีโน  เซอร์เบีย  ตุรกี  นครรัฐวาติกัน  บอสเนียและเฮอร์เซโกวีนา  โปรตุเกส  มอนเตเนโกร  มอลตา  มาซิโดเนียเหนือ  สเปน  สโลวีเนีย  สหราชอาณาจักร  อันดอร์รา  อิตาลี  แอลเบเนีย  |  |
 ดูเพิ่ม อเมริกาเหนือและใต้ เอเชีย แอฟริกา โอเชียเนีย 
ปราสาทครอนบอร์
โบสถ์อูร์เนสสตาเวอ
ป้อมซูโอเมนลินนา
ส่วนโค้งภูมิมาตรศาสตร์ชตรูเวอ
เขตพระราชฐานดรอตต์นิงฮอล์ม
วอลเลย์บอลชายเวิลด์คัพ 1991

| รายละเอียด |
| --- | --- |
ประเทศเจ้าภาพ:  ญี่ปุ่น
วันที่: 22 พฤศจิกายน – 1 ธันวาคม
ทีม: 12
ชนะเลิศ:  สหภาพโซเวียต (สมัยที่ 4th)
← ก่อนหน้าถัดไป →
วอลเลย์บอลชายเวิลด์คัพ 1991 จัดขึ้นในประเทศญี่ปุ่นระหว่างวันที่ 22 พฤศจิกายน - 1 ธันวาคม 1991 การแข่งขันเวิลด์คัพประกอบด้วย 12 ทีม ได้แก่แชมป์จาก 5 ทวีป (เอเชีย, อเมริกาเหนือ, อเมริกาใต้, แอฟริกา, ยุโรป) รองแชมป์ทวีปอีก 4 ทีม, ประเทศเจ้าภาพ และ ทีมที่ได้รับเชิญจากสหพันธ์วอลเลย์บอลนานาชาติ (ไวลด์การ์ด) โดยทีมที่ชนะจะผ่านเข้าสู่การแข่งขันกีฬาโอลิมปิกบาร์เซโลนา
อันดับการแข่งขัน

สหภาพโซเวียต
คิวบา
สหรัฐอเมริกา
ญี่ปุ่น
เกาหลีใต้
บราซิล
เยอรมนี
ตูนิเซีย
แอลจีเรีย
เม็กซิโก
อิหร่าน
ชิลี
วัดพระเจดีย์งาม

| วัดพระเจดีย์งาม |
| --- | --- |


ชื่อสามัญ: วัดพระเจดีย์งาม, วัดเจดีย์งาม, วัดพระไจดีงาม
ที่ตั้ง: ตำบลบ่อตรุ อำเภอระโนด จังหวัดสงขลา
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดพระเจดีย์งาม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ่อตรุ อำเภอระโนด จังหวัดสงขลา มีที่ดินที่ตั้งวัด 62 ไร่ 3 งาน 99 ตารางวา เป็นพื้นที่ราบมีที่สวนและนาล้อมรอบ
ประวัติ

วัดพระเจดีย์งาม หรือ วัดเจดีย์งาม ชื่อของวัดเติมคำว่า "พระ" เมื่อวันที่ 22 ธันวาคม พ.ศ. 2540 สันนิษฐานว่าวัดน่าจะสร้างมาตั้งแต่พุทธศตวรรษที่ 13 ร่วมสมัยกับอาณาจักรศรีวิชัย บ้างระบุว่าสร้างเมื่อ พ.ศ. 1210 ในสมัยอยุธยาตามที่ปรากฏในแผนที่ภาพกัลปนาวัดหัวเมืองพัทลุง เรียกวัดนี้ว่า วัดพระไจดีงาม ขึ้นกับวัดเขียนบางแก้วเมืองพัทลุง จากหลักฐานทางโบราณคดีพบว่าวัดมีการพัฒนาต่อเนื่องกันมาเรื่อยมาจนถึงสมัยอยุธยาและรัตนโกสินทร์ องค์เจดีย์น่าจะสร้างมาตั้งแต่สมัยพุทธศตวรรษที่ 18 ต่อมาได้บูรณปฏิสังขรณ์เปลี่ยนแปลงให้เป็นแบบทรงลังกา
วัดพระเจดีย์งามทางราชการยังได้ประกาศขึ้นทะเบียนเป็นโบราณสถานแห่งชาติ โดยประกาศในหนังสือราชกิจจานุเบกษา เล่มที่ 52 ตอนที่ 75 ลงวันที่ 8 มีนาคม พ.ศ. 2478 เป็นการขึ้นทะเบียนคลุมเขตวัดทั้งหมด แต่ภายหลังได้ลดอาณาเขตเหลือเฉพาะบริเวณโบราณสถาน
อาคารเสนาสนะ

ทะเบียนโบราณวัตถุสถานทั่วราชอาณาจักรบันทึกสิ่งสำคัญภายในวัดไว้ว่ามีเจดีย์ 1 องค์ มีพระพุทธรูปก่อล้อมรอบเจดีย์ เจดีย์ก่อด้วยอิฐถือปูนสูงแต่พื้นดินตลอดยาวประมาณ 18 วา ฐานเป็นรูปสี่เหลี่ยม กว้างด้านละ 7 วา และวิหารพระโพธิสัตว์ ตั้งอยู่ทางทิศตะวันออกของเจดีย์พระมหาธาตุ ฐานเดิมก่อด้วยอิฐดินเผาและ อิฐ ปะการังตามหนังสือกัลปนาวัดหัวเมืองพัทลุง สมัยสมเด็จพระเอกาทศรถระบุว่า พระมหาเถระได้สร้างวิหารขึ้น ภายในวิหารพระโพธิสัตว์ประดิษฐานพระพุทธรูปปูนปั้นปางสมาธิ ชาวบ้านเรียกกันว่า พระโพธิสัตว์ศรีอาริยเมตไตรย
วัดยังมีอุโบสถมหาอุด ไม่ทราบว่าสร้างสมัยใด ภายในประดิษฐาน หลวงพ่อพระใหม่ ศาลาการเปรียญสร้างเมื่อ พ.ศ. 2471 หอไตรกลางน้ำสร้างเมื่อ พ.ศ. 2535 กุฏิโบราณสร้างเมื่อ พ.ศ. 2442 หลังคาทรงปั้นหยา กุฏิโบราณอีกหลังสร้างเมื่อ พ.ศ. 2469 และมีกุฏิถือปูนสร้างเมื่อ พ.ศ. 2517 หอฉันภายในมีธรรมาสน์และธรรมจักรจำลองสลักหินสมัยพระเจ้าอโศก
รายชื่อโรงเรียนในจังหวัดอ่างทอง

หน้านี้รวบรวมรายชื่อโรงเรียนในจังหวัดอ่างทอง โรงเรียนที่รวมรวมในหน้านี้ได้แก่สถานศึกษาที่เปิดสอนการศึกษาในระบบในระดับปฐมวัย (เตรียมอนุบาลและอนุบาล) ประถมศึกษา และมัธยมศึกษา ซึ่งอาจจะเปิดสอนเพียงระดับใดระดับหนึ่งเพียงระดับเดียว มากกว่าหนึ่งระดับ หรือทุกระดับ รายชื่อโรงเรียนที่แสดงในหน้านี้จะจำแนกโรงเรียนตามสังกัด และจำแนกโรงเรียนตามอำเภอที่ตั้ง
ภาพรวม

โรงเรียนสังกัดสำนักงานคณะกรรมการการศึกษาขั้นพื้นฐานและองค์กรปกครองส่วนท้องถิ่นในจังหวัดอ่างทองที่เปิดสอนถึงระดับมัธยมศึกษาตอนปลาย
 สังกัดสำนักงานคณะกรรมการการศึกษาขั้นพื้นฐาน (สหวิทยาเขตเจ้าพระยา)
 สังกัดสำนักงานคณะกรรมการการศึกษาขั้นพื้นฐาน (สหวิทยาเขตขุนอินทประมูล)
 สังกัดเทศบาลเมืองอ่างทอง
รายชื่อโรงเรียนในจังหวัดอ่างทองแบ่งตามสังกัด

ในส่วนนี้จะจำแนกโรงเรียนในจังหวัดอ่างทองตามสังกัดของโรงเรียน ได้แก่
สำนักงานคณะกรรมการการศึกษาขั้นพื้นฐาน (สพฐ.) จังหวัดอ่างทองอยู่ในพื้นที่ของเขตพื้นที่การศึกษามัธยมศึกษาสิงห์บุรี อ่างทอง และมีเขตพื้นที่การศึกษาประถมศึกษาจำนวน 1 เขต
องค์กรปกครองส่วนท้องถิ่น (อปท.)
สำนักงานคณะกรรมการการศึกษาเอกชน (สช.)
โรงเรียนสังกัดอื่น ๆ เช่น โรงเรียนตำรวจตระเวนชายแดน โรงเรียนพระปริยัติธรรม และโรงเรียนกีฬาในสังกัดมหาวิทยาลัยการกีฬาแห่งชาติ เป็นต้น
รายชื่อโรงเรียนในจังหวัดอ่างทองแบ่งตามสังกัด > สำนักงานคณะกรรมการการศึกษาขั้นพื้นฐาน > สำนักงานเขตพื้นที่การศึกษามัธยมศึกษาอ่างทอง สิงห์บุรี

จังหวัดอ่างทองอยู่ในเขตพื้นที่การศึกษามัธยมศึกษาอ่างทอง สิงห์บุรี ร่วมกับจังหวัดสิงห์บุรี และมีโรงเรียนในสังกัดจำนวน 14 โรงเรียน โดยแบ่งเป็น 2 สหวิทยาเขตได้แก่
สหวิทยาเขตเจ้าพระยา รับผิดชอบโรงเรียนในอำเภอเมืองอ่างทอง (ยกเว้นโรงเรียนสตรีอ่างทอง) อำเภอวิเศษชัยชาญ (ยกเว้นโรงเรียนไผ่วงวิทยา) อำเภอป่าโมก และอำเภอไชโย
สหวิทยาเขตขุนอินทประมูล รับผิดชอบโรงเรียนในอำเภอเมืองอ่างทอง (เฉพาะโรงเรียนสตรีอ่างทอง) อำเภอวิเศษชัยชาญ (เฉพาะโรงเรียนไผ่วงวิทยา) อำเภอโพธิ์ทอง อำเภอสามโก้ และอำเภอแสวงหา
| โรงเรียน | สหวิทยาเขต | ตำบล | อำเภอ | ระดับชั้น |
| --- | --- | --- | --- | --- |
| โรงเรียนบางเสด็จวิทยาคม | เจ้าพระยา | บางเสด็จ | ป่าโมก | 34 !มัธยมศึกษา |
| โรงเรียนปาโมกข์วิทยาภูมิ | เจ้าพระยา | ป่าโมก | ป่าโมก | 34 !มัธยมศึกษา |
| โรงเรียนไผ่วงวิทยา | ขุนอินทประมูล | ไผ่วง | วิเศษชัยชาญ | 34 !มัธยมศึกษา |
| โรงเรียนโพธิ์ทอง (จินดามณี) | ขุนอินทประมูล | อ่างแก้ว | โพธิ์ทอง | 34 !มัธยมศึกษา |
| โรงเรียนโพธิ์ทองพิทยาคม | ขุนอินทประมูล | โคกพุทรา | โพธิ์ทอง | 34 !มัธยมศึกษา |
| โรงเรียนโยธินบูรณะ อ่างทอง | เจ้าพระยา | จำปาหล่อ | เมืองอ่างทอง | 34 !มัธยมศึกษา |
| โรงเรียนราชสถิตย์วิทยา | เจ้าพระยา | ราชสถิตย์ | ไชโย | 34 !มัธยมศึกษา |
| โรงเรียนริ้วหว้าวิทยาคม | ขุนอินทประมูล | บ้านพราน | แสวงหา | 34 !มัธยมศึกษา |
| โรงเรียนวิเศษชัยชาญวิทยาคม | เจ้าพระยา | ไผ่จำศีล | วิเศษชัยชาญ | 34 !มัธยมศึกษา |
| โรงเรียนวิเศษไชยชาญ (ตันติวิทยาภูมิ) | เจ้าพระยา | ไผ่จำศีล | วิเศษชัยชาญ | 34 !มัธยมศึกษา |
| โรงเรียนสตรีอ่างทอง | เจ้าพระยา | ศาลาแดง | เมืองอ่างทอง | 34 !มัธยมศึกษา |
| โรงเรียนสามโก้วิทยาคม | ขุนอินทประมูล | สามโก้ | สามโก้ | 34 !มัธยมศึกษา |
| โรงเรียนแสวงหาวิทยาคม | ขุนอินทประมูล | แสวงหา | แสวงหา | 34 !มัธยมศึกษา |
| โรงเรียนอ่างทองปัทมโรจน์วิทยาคม | เจ้าพระยา | บ้านอิฐ | เมืองอ่างทอง | 34 !มัธยมศึกษา |
รายชื่อโรงเรียนในจังหวัดอ่างทองแบ่งตามสังกัด > องค์กรปกครองส่วนท้องถิ่น

จังหวัดอ่างทองมีโรงเรียนสังกัดองค์กรปกครองส่วนท้องถิ่น 14 โรงเรียน องค์กรปกครองส่วนท้องถิ่นที่มีโรงเรียนในความรับผิดชอบได้แก่เทศบาลเมืองอ่างทอง (4 โรงเรียน) เทศบาลตำบล 3 แห่ง และองค์การบริหารส่วนตำบล 2 แห่ง
| องค์กรปกครองส่วนท้องถิ่น | โรงเรียน | ตำบล | อำเภอ | ระดับชั้น |
| --- | --- | --- | --- | --- |
| เทศบาลเมืองอ่างทอง | โรงเรียนเทศบาล 1 วัดต้นสน | ตลาดหลวง | เมืองอ่างทอง | 13 !อนุบาล-มัธยมศึกษาตอนต้น |
| เทศบาลเมืองอ่างทอง | โรงเรียนเทศบาล 2 วัดโล่ห์สุทธาวาส | ตลาดหลวง | เมืองอ่างทอง | 13 !อนุบาล-มัธยมศึกษาตอนต้น |
| เทศบาลเมืองอ่างทอง | โรงเรียนเทศบาล 3 วัดชัยมงคล | บางแก้ว | เมืองอ่างทอง | 14 !อนุบาล-มัธยมศึกษา |
| เทศบาลเมืองอ่างทอง | โรงเรียนเทศบาล 4 ประถมสาธิตเทศบาลเมืองอ่างทอง | ตลาดหลวง | เมืองอ่างทอง | 22 !ประถมศึกษา |
| เทศบาลตำบลโคกพุทรา | โรงเรียนอนุบาลเทศบาลตำบลโคกพุทรา | โคกพุทรา | โพธิ์ทอง | 11 !อนุบาล |
| เทศบาลตำบลทางพระ | โรงเรียนอนุบาลเทศบาลตำบลทางพระ | ทางพระ | โพธิ์ทอง | 11 !อนุบาล |
| เทศบาลตำบลป่าโมก | โรงเรียนชุมชนเทศบาลวัดป่าโมก (นรสีห์วิทยาคาร) | ป่าโมก | ป่าโมก | 12 !อนุบาล-ประถมศึกษา |
| เทศบาลตำบลป่าโมก | โรงเรียนเทศบาลวัดแจ้ง (ราชปริยัติบำรุง) | บางปลากด | ป่าโมก | 12 !อนุบาล-ประถมศึกษา |
| เทศบาลตำบลป่าโมก | โรงเรียนเทศบาลวัดโบสถ์วรดิตถ์ (ศรีราษฎร์อุปกฤติ) | ป่าโมก | ป่าโมก | 12 !อนุบาล-ประถมศึกษา |
| เทศบาลตำบลป่าโมก | โรงเรียนเทศบาลวัดพินิจธรรมสาร (วิบูลย์วิทย์อุปถัมภ์) | บางปลากด | ป่าโมก | 12 !อนุบาล-ประถมศึกษา |
| เทศบาลตำบลป่าโมก | โรงเรียนเทศบาลวัดแสนสุข | บางปลากด | ป่าโมก | 12 !อนุบาล-ประถมศึกษา |
| เทศบาลตำบลป่าโมก | โรงเรียนเทศบาลวัดอัมพวัน | ป่าโมก | ป่าโมก | 12 !อนุบาล-ประถมศึกษา |
| องค์การบริหารตำบลส่วนตำบลชัยฤทธิ์ | โรงเรียนอนุบาลองค์การบริหารตำบลส่วนตำบลชัยฤทธิ์ | ชัยฤทธิ์ | ไชโย | 11 !อนุบาล |
| องค์การบริหารตำบลส่วนตำบลบางเจ้าฉ่า | โรงเรียนอนุบาลองค์การบริหารตำบลส่วนตำบลบางเจ้าฉ่า | บางเจ้าฉ่า | โพธิ์ทอง | 11 !อนุบาล |
รายชื่อโรงเรียนในจังหวัดอ่างทองแบ่งตามสังกัด > สำนักงานคณะกรรมการส่งเสริมการศึกษาเอกชน

โรงเรียนเอกชนในจังหวัดอ่างทองซึ่งสังกัดสำนักงานคณะกรรมการการศึกษาเอกชนมีจำนวน 7 โรงเรียน
| โรงเรียน | ตำบล | อำเภอ | ระดับชั้น |
| --- | --- | --- | --- |
| โรงเรียนวรดิตถ์วิทยาประสูทน์ | ป่าโมก | ป่าโมก |  |
| โรงเรียนสนามชัยสิทธิ์นุสรณ์ | ตลาดหลวง | เมืองอ่างทอง |  |
| โรงเรียนวัดสระแก้ว (รุ่งโรจน์ธนกุลอุปถัมภ์) | บางเสด็จ | ป่าโมก |  |
| โรงเรียนอมราวิทยาภูมิ | ศาลเจ้าโรงทอง | วิเศษชัยชาญ |  |
| โรงเรียนสนิทวิทยา | ท่าช้าง | วิเศษชัยชาญ |  |
| โรงเรียนอนุบาลวงศ์สวัสดิ์วิทยา | ป่าโมก | ป่าโมก |  |
| โรงเรียนอนุบาลพูนสุข | ศาลเจ้าโรงทอง | วิเศษชัยชาญ |  |
รายชื่อโรงเรียนในจังหวัดอ่างทองแบ่งตามสังกัด > โรงเรียนกีฬาสังกัดมหาวิทยาลัยการกีฬาแห่งชาติ

โรงเรียนกีฬาจังหวัดอ่างทอง เป็นส่วนราชการในสังกัดมหาวิทยาลัยการกีฬาแห่งชาติ ตั้งอยู่ที่ตำบลไชยภูมิ อำเภอไชโย จัดการศึกษาในระดับมัธยมศึกษาควบคู่กับการฝึกซ้อมกีฬา
วงศ์กะทกรก

| Passifloraceae |
| --- | --- |

Passiflora caerulea

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Rosids
อันดับ:: Malpighiales
วงศ์:: Passifloraceae Juss. ex Roussel

วงศ์ย่อย
 Malesherbioideae  Passifloroideae  Turneroideae
ชื่อพ้อง
 Malesherbiaceae D.Don, nom. cons. Modeccaceae Horan.  Paropsiaceae Dumort.  Turneraceae Kunth ex DC., nom. cons.
วงศ์กะทกรก หรือ Passifloraceae เป็นวงศ์ของพืชมีดอก มีสมาชิกประมาณ 530 สปีชีส์ อยู่ใน 27 สกุล มีทั้งไม้ยืนต้น ไม้เลื้อย ไม้พุ่ม ส่วนใหญ่พบในเขตร้อน ชื่อของวงศ์มาจากสกุล (Passiflora) ซึงเป็นสกุลของกะทกรกและเสาวรส ระบบการจัดจำแนกแบบ Cronquist จัดให้วงศ์นี้อยู่ในอันดับ Violales แต่การจัดจำแนกแบบใหม่ๆของ Angiosperm Phylogeny Group จัดให้อยู่ในอันดับ Malpighiales
สกุล > วงศ์ย่อย Malesherbioideae

Malesherbia Ruiz & Pav.
สกุล > วงศ์ย่อย Passifloroideae

| --- | --- |
 เผ่า Paropsieae Androsiphonia Stapf  Barteria Hook.f.  Paropsia Noronha ex Thouars  Paropsiopsis Engl.  Smeathmannia Sol. ex R.Br.  Viridivia J.H.Hemsl. & Verdc. เผ่า Passifloreae Adenia Forssk.  Ancistrothyrsus Harms:  Basananthe Peyr.  Crossostemma Planch. ex Benth.  Deidamia Noronha ex Thouars  Dilkea Mast.  Efulensia C.H.Wright  Hollrungia K.Schum.  Mitostemma Mast.  Passiflora L.  Schlechterina Harms
สกุล > วงศ์ย่อย Turneroideae

| --- | --- |
 Adenoa Arbo  Erblichia Seem.  Hyalocalyx Rolfe  Loewia Urb.  Mathurina Balf.f.:  Piriqueta Aubl.  Stapfiella Gilg  Streptopetalum Hochst.  Tricliceras Thonn. ex DC.  Turnera L.
สกุล > สกุลนอกกลุ่ม

Abatia Ruiz & Pav. → Salicaceae
Aphaerema Miers → Salicaceae
แหล่งข้อมูลอื่น

The Passiflora Society International
Passiflora Picture Gallery
Passifloraceae เก็บถาวร 2005-03-14 ที่ เวย์แบ็กแมชชีน in L. Watson and M.J. Dallwitz (1992 onwards). The families of flowering plants: descriptions, illustrations, identification, information retrieval. เก็บถาวร 2007-01-03 ที่ เวย์แบ็กแมชชีน http://delta-intkey.com เก็บถาวร 2007-01-03 ที่ เวย์แบ็กแมชชีน
Passiflora Online เก็บถาวร 2012-01-20 ที่ เวย์แบ็กแมชชีน
วัดทรงศิลา

| วัดทรงศิลา พระอารามหลวง |
| --- | --- |

ชื่อสามัญ: วัดทรงศิลา พระอารามหลวง
ที่ตั้ง: 179 ถนนราชทัณฑ์ ตำบลในเมือง อำเภอเมืองชัยภูมิ จังหวัดชัยภูมิ
ประเภท: พระอารามหลวง ชั้นตรี ชนิดสามัญ
นิกาย: มหานิกาย
พระประธาน: หลวงพ่อโต พระประธานในพระอุโบสถ
พระพุทธรูปสำคัญ: หลวงพ่อโต
เจ้าอาวาส: พระวัชรชัยโสภณ (ธงชาติ สิริจนฺโท)
เวลาทำการ: ทุกวัน 05.00 น. - 20.00 น.
กิจกรรม: ทำบุญในวันสำคัญทางพระพุทธศาสนา
 สถานีย่อยพระพุทธศาสนา
วัดทรงศิลา พระอารามหลวง ตำบลในเมือง อำเภอเมืองชัยภูมิ จังหวัดชัยภูมิ ได้รับพระกรุณาโปรดเกล้าฯ ให้ยกเป็นพระอารามหลวง เมื่อ 27 ธันวาคม 2525
ที่ตั้งวัด

ตั้งอยู่เลขที่ 179 ถนนราชทัณฑ์ หมู่ที่ 1 บ้านหินตั้ง ตำบลในเมือง อำเภอเมืองชัยภูมิ จังหวัดชัยภูมิ รหัสไปรษณีย์ 36000 โทรศัพท์ 0 4482 1844, 0 4481 2999, 08 1660 4792 สังกัดคณะสงฆ์มหานิกาย ที่ดินที่ตั้งวัดมีเนื้อที่ทั้งหมด 8 ไร่ 2 งาน 70 ตารางวา
ประวัติการก่อตั้ง

วัดทรงศิลา พระอารามหลวง ตั้งอยู่ที่บ้านหินตั้ง ตำบลในเมือง อำเภอเมืองชัยภูมิ จังหวัดชัยภูมิ เป็นวัดราษฎร์มาแต่เดิม จากประวัติจังหวัดชัยภูมิ และตามพงศาวดารกรุงเทพฯ จ.ศ. 1225 กล่าวถึงบ้านหินตั้งไว้ว่า "...เมื่อ พ.ศ. 2406 (จ.ศ.1225) พระบาทสมเด็จพระจอมเกล้าเจ้าอยู่หัว ทรงพระกรุณาโปรดเกล้าฯ ให้หลวงวิเศษภักดี (ที) บุตรพระยาภักดีชุมพล (แล) เป็นพระภักดีชุมพล ดำรงตำแหน่งเจ้าเมืองชัยภูมิ ให้หลวงยกกระบัตร (บุญจันทร์) เป็นหลวงปลัด ให้หลวงขจรนพคุณ เป็นหลวงยกกระบัตร ประกาศให้ราษฎรที่อพยพโยกย้ายไปประกอบอาชีพในถิ่นต่างๆ กลับคืนสู่ถิ่นเดิม..."
ในสมัยพระภักดีชุมพล (ที) เป็นเจ้าเมืองชัยภูมินั้น พิจารณาเห็นได้ว่า บ้านหินตั้ง (ที่ตั้งเมืองชัยภูมิปัจจุบัน) เป็นที่ทำเลกว้างขวางมีชัยภูมิดี จึงได้ย้ายเมืองจากโนนปอปิด (บริเวณปรางค์กู่กับหนองบัวเมืองเก่า) มาตั้งเมืองใหม่ที่บ้านหินตั้ง และอยู่มาจนทุกวันนี้ พระภักดีชุมพล (ที) รับราชการสนองพระเดชพระคุณด้วยความเรียบร้อยเป็นเวลาได้ 12 ปี ก็ถึงแก่อนิจกรรมเมื่อถือตามคตินี้ ถือได้ว่าบ้านหินตั้งมีมานานแล้ว วัดทรงศิลา เดิมเรียกชื่อวัดตามชื่อหมู่บ้านว่า วัดหินตั้ง สันนิษฐานว่าได้สร้างในสมัยของพระภักดีชุมพล (ที) ในระหว่างปี พ.ศ. 2402 - 2418 ต่อมา พ.ศ. 2440 พระหฤทัย (บัว) เจ้าเมืองชัยภูมิ ได้เปลี่ยนชื่อวัดหินตั้งเป็นภาษาทันสมัยว่า วัดทรงศิลา ซึ่งแปลตามตัวอักษร ก็แปลว่า "หินตั้ง" นั่นเอง นี้เป็นการสันนิษฐานจากเรื่องราวในพงศาวดาร และปัจจุบันก็ได้ยึดเอาปี พ.ศ. 2414 เป็นปี พ.ศ. ตั้งวัดทรงศิลา เพื่อประกอบการขึ้นทะเบียนวัดสังกัดสำนักงานพระพุทธศาสนาแห่งชาติ
ศาสนวัตถุที่สำคัญภายในวัด > หลวงพ่อโต

พระประธานภายในพระอุโบสถ มีขนาดหน้าตักกว้าง 150 นิ้ว สูง 200 นิ้ว เป็นพระพุทธรูปปางมารวิชัย สร้างด้วยปูนซีเมนต์ลงรักปิดทอง ก่อสร้างระหว่างปี พ.ศ. 2467 - 2516 เมื่อพระราชชัยมุนี (พรม ญาณวโร) รื้อถอนพระอุโบสถหลังเดิมเพื่อก่อสร้างขึ้นใหม่ ในปี พ.ศ. 2516 นั้น ชาวชัยภูมิได้ชะลอไปประดิษฐานไว้หน้าพระอุโบสถเป็นการชั่วคราวก่อน ต่อเมื่อสร้างพระอุโบสถหลังใหม่เสร็จแล้ว จึงอัญเชิญมาประดิษฐานไว้ภายในพระอุโบสถตามเดิม
ศาสนวัตถุที่สำคัญภายในวัด > พระอุโบสถ

พระอุโบสถหลังใหม่ สร้างขึ้นเมื่อ พ.ศ. 2516 แล้วเสร็จในปี พ.ศ. 2522 กว้าง 7 เมตร ยาว 10 เมตร เป็นอาคารคอนกรีตเสริมเหล็ก หลังคามุงกระเบื้องลอนคู่
ศาสนวัตถุที่สำคัญภายในวัด > ศาลาการเปรียญ

เป็นอาคารไม้เนื้อแข็งทั้งหลัง หลังคามุงกรเบื้องเคลือบ สร้างเมื่อ พ.ศ. 2503
ลำดับเจ้าอาวาส

พ.ศ. (ไม่ทราบ พ.ศ.) - พ.ศ. 2438 พระอาจารย์โห
พ.ศ. 2438 - พ.ศ. 2458 พระครูจรูญนิโรธกิจ (จูม)
พ.ศ. 2458 - พ.ศ. 2461 พระปลัดคลี่
พ.ศ. 2461 - พ.ศ. 2468 พระครูวิจิตรนิโรธคุณ (โพธิ์)
พ.ศ. 2468 - พ.ศ. 2480 พระครูวิจิตรนิโรธคุณ (โชติ)
พ.ศ. 2481 - พ.ศ. 2484 พระมหาศิริ เขมโก
พ.ศ. 2484 - พ.ศ. 2497 พระครูวิจิตรนิโรธคุณ (พระมหาจันทร์)
พ.ศ. 2497 - พ.ศ. 2519 พระราชชัยมุนี (พรม ญาณวโร)
พ.ศ. 2519 - พ.ศ. 2537 พระราชพรหมจริยคุณ (ชาลี อตฺถกาโม)
พ.ศ. 2542 - พ.ศ. 2553 พระสิทธิชัยมุนี (ประสิทธิ วรคุโณ)
พ.ศ. 2553 - ปัจจุบัน พระวัชรชัยโสภณ (ธงชาติ สิริจนฺโท)
หมายเหตุ  พ.ศ. 2537 - พ.ศ. 2542 พระสิทธิชัยมุนี (ประสิทธิ วรคุโณ) เป็นผู้รักษาการแทนเจ้าอาวาส
วัดท้องคุ้ง (จังหวัดอ่างทอง)

สำหรับวัดท้องคุ้งแห่งอื่น ดูที่ วัดท้องคุ้ง
| วัดท้องคุ้ง |
| --- | --- |


ที่ตั้ง: ตำบลโพสะ อำเภอเมืองอ่างทอง จังหวัดอ่างทอง
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดท้องคุ้ง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลโพสะ อำเภอเมืองอ่างทอง จังหวัดอ่างทอง อยู่ริมแม่น้ำเจ้าพระยา มีที่ดินตั้งวัดเนื้อที่ 20 ไร่ 2 งาน 10 ตารางวา
วัดท้องคุ้งสร้างขึ้นตั้งแต่สมัยกรุงศรีอยุธยาราว พ.ศ. 2300 ได้รับพระราชทานวิสุงคามสีมาเมื่อวันที่ 12 มีนาคม พ.ศ. 2508 ได้บูรณปฏิสังขรณ์ เริ่มตั้งแต่ พ.ศ.2560 เป็นต้นมา
อาคารเสนาสนะประกอบด้วยอุโบสถ ศาลาการเปรียญ หอสวดมนต์ กุฏิสงฆ์จำนวน 7 หลัง เป็นอาคารไม้ วิหาร หอระฆัง 2 หลัง หอกลอง ปูชนียวัตถุมีพระประธานประจำอุโบสถ ปางสะดุ้งมาร สร้างเมื่อ พ.ศ. 2510 พระประธานประจำศาลาการเปรียญ ปางสะดุ้งมาร สร้างเมื่อ พ.ศ. 2515  และวัดนี้ได้รับชื่อในด้านวัตถุมงคล คือ แหวนพิรอด ในสมัยหลวงปู่สาย จนฺทรํสี (พระครูวิจิตรธุราทร)
วอลเลย์บอลชายเวิลด์คัพ 1985

| รายละเอียด |
| --- | --- |
ประเทศเจ้าภาพ:  ญี่ปุ่น
วันที่: 22 พฤศจิกายน – 1 ธันวาคม
ทีม: 8
ชนะเลิศ:  สหรัฐ (สมัยที่ 1st)
← ก่อนหน้าถัดไป →
วอลเลย์บอลชายเวิลด์คัพ 1985 เริ่มการแข่งขันระหว่างวันที่ 22 พฤศจิกายน – 1 ธันวาคม ในประเทศญี่ปุ่น
อันดับการแข่งขัน

สหรัฐอเมริกา
สหภาพโซเวียต
เชโกสโลวาเกีย
บราซิล
อาร์เจนตินา
ญี่ปุ่น
เกาหลีใต้
อียิปต์
แหล่งข้อมูลอื่น

results( เก็บถาวร 2014-10-29 ที่ เวย์แบ็กแมชชีน 2009-07-21)
| ด ค กวอลเลย์บอลเวิลด์คัพ |
| --- | --- |
ชาย:  1965  1969  1977  1981  1985  1989  1991  1995  1999  2003  2007  2011  2015  2019  2023 
หญิง:  1973  1977  1981  1985  1989  1991  1995  1999  2003  2007  2011  2015  2019  2023
วิญญาณ (เพลงของอภิวัชร์ เอื้อถาวรสุข)

| "วิญญาณ"> เพลงโดยอภิวัชร์ เอื้อถาวรสุข  ร่วมกับ พงษ์สิทธิ์ คำภีร์.จากอัลบั้มแสตมป์ ไซไฟ |
| --- | --- |
วางจำหน่าย: 30 มิถุนายน พ.ศ. 2557
บันทึกเสียง: พ.ศ. 2557
ความยาว: 4:09
ค่ายเพลง: เลิฟอีส บีอีซี-เทโร มิวสิค
ผู้ประพันธ์เพลง: อภิวัชร์ เอื้อถาวรสุข
โปรดิวเซอร์: อภิวัชร์ เอื้อถาวรสุข

"วิญญาณ" เป็นเพลงที่ 4 จากสตูดิโออัลบั้ม แสตมป์ ไซไฟ ขับร้องและประพันธ์โดยอภิวัชร์ เอื้อถาวรสุข (แสตมป์) นักร้อง นักแต่งเพลงและสถาปนิกชาวไทย โดยมีพงษ์สิทธิ์ คำภีร์ เป็นนักร้องรับเชิญมาร่วมร้อง สังกัดค่ายเลิฟอีสในเครือของบีอีซี-เทโร มิวสิค ออกจำหน่ายเมื่อวันที่ 30 มิถุนายน พ.ศ. 2557
เพลงนี้เป็นกระแสวิพากษณ์วิจารณ์อย่างมากทางโซเชียลเน็ตเวิร์ก ว่าคล้ายกับเพลง "I Won't Give Up" ของเจสัน มแรซ จึงมีการระงับการเผยแพร่เพลงนี้ในหลายๆช่องทาง จนต่อมาแสตมป์ได้ออกมาโพสต์ข้อความชี้แจงกรณีดังกล่าวลงในเฟซบุ๊ก และทางเลิฟอีส ได้เผยแพร่เพลงนี้ในเว็บไซต์ยูทูบเมื่อวันที่ 15 ตุลาคม พ.ศ. 2557
การตอบรับ

เพลง "วิญญาณ" ได้คว้าอันดับ 9 ของไอทูนส์สโตร์ไทยแลนด์ (iTunes Store Thailand) ที่มีคนดาวน์โหลดมากที่สุดในไอทูนส์
การตอบรับ > ชาร์ต

| ชาร์ต (พ> ศ. 2557) | อันดับสูงสุด |
| --- | --- |
ไอทูนส์สโตร์ไทยแลนด์ ท็อปชาร์ต: 9
ยู2เพลย์ ท็อป 10 ชาร์ต: 2
วัดท่าไทร (จังหวัดสุราษฎร์ธานี)

| วัดท่าไทร |
| --- | --- |

ที่ตั้ง: ตำบลท่าทองใหม่ อำเภอกาญจนดิษฐ์ จังหวัดสุราษฎร์ธานี
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดท่าไทร เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าทองใหม่ อำเภอกาญจนดิษฐ์ จังหวัดสุราษฎร์ธานี มีเนื้อที่ประมาณ 35 ไร่
วัดท่าไทรตั้งวัดเมื่อ พ.ศ. 2200 ได้รับพระราชทานวิสุงคามสีมา เมื่อวันที่ 12 เมษายน พ.ศ. 2511 เขตวิสุงคามสีมากว้าง 22 เมตร ยาว 32 เมตร ได้รับคัดเลือกและประกาศให้เป็นวัดพัฒนาตัวอย่างประจำปี 2533 จากกรมการศาสนา กระทรวงศึกษาธิการ เมื่อวันที่ 14 มิถุนายน พ.ศ. 2533 และ ได้รับการคัดเลือกและประกาศให้เป็นอุทยานการศึกษาของจังหวัดสุราษฎร์ธานี เมื่อ พ.ศ. 2536 ได้รับพระะราชวิสุงคามสีมาครั้งหลังเมื่อวันที่ 22 กันยายน พ.ศ. 2546 เขตวิสุงคามสีมากว้าง 30 เมตร ยาว 40 เมตร
อาคารเสนาสนะที่สำคัญ ได้แก่ อุโบสถมีหลังคาเป็นแบบทรงไทย 3 ชั้น มุงด้วยกระเบื้องเคลือบเงาสีเขียว ฉาบปูนทั้งด้านนอกและด้านใน รอบอุโบสถได้สร้างวิหารคด กว้าง 4 เมตร สูง 3 เมตร ก่อกำแพงด้วยอิฐ ฉาบปูนทั้งด้านนอกและด้านในรอบวิหารคตทั้ง 4 ด้าน รอบระเบียงวิหารคด เป็นที่ประดิษฐานพระพุทธรูปปางต่าง ๆ ขนาดหน้าตักกว้าง 32 นิ้ว จำนวน 36 องค์ อุโบสถ มีหน้าต่างข้างละ 5 ช่อง แกะสลักประดับด้วยมุข ทุกบาน ประตูด้านหน้า 2 ช่อง แกะสลักประดับมุข ประตูด้านหลัง 2 ช่อง แกะสลักประดับมุข พระประธานในอุโบสถ ทำจากทองเหลืองลงรักปิดทองหน้าตักกว้าง 58 นิ้ว สูง 79 นิ้ว มีพระพุทธรูปซึ่งแต่เดิมคือพระประธานประดิษฐานอยู่ด้านหน้าขององค์ปัจจุบัน เป็นพระพุทธรูปซึ่งสร้างด้วยศิลาแลง ลงรัก ปิดทอง กว้าง 48 นิ้ว สูง 68 นิ้ว
วัดมีเกจิอาจารย์คือ พระครูดิตถารามคณาศัย หรือ หลวงพ่อชม คุณาราโม มีรูปเหมือนเท่าขนาดองค์จริงของท่าน ประดิษฐานในมณฑปวัด
วิกิพีเดียภาษาเมารี

ภาพโลโก้วิกิพีเดียภาษาเมารี
วิกิพีเดียภาษาเมารี เป็นสารานุกรมวิกิพีเดียที่จัดทำขึ้นในภาษาเมารี เริ่มสร้างเมื่อเดือนพฤศจิกายน พ.ศ. 2546 ปัจจุบันวิกิพีเดียภาษาเมารีมีบทความมากกว่า 7,067 บทความ (1 เมษายน 2558)